b'\n_START_ARTICLE_\nTomatis-metoden\n_START_PARAGRAPH_\nTomatismetoden er en alternativ behandlingsform som g\xc3\xa5r ut p\xc3\xa5 \xc3\xa5 trene opp lytteevnen. Tomatis-metoden skiller mellom h\xc3\xb8rsel og evnen til \xc3\xa5 lytte. Teorien bak tomatismetoden er at lytteevne er essensiell i utviklingen av mange ferdigheter. _NEWLINE_Tomatisterapeuter mener at for eksempel konsentrasjonsproblemer, ADHD, lese- og skrivevansker, svekket h\xc3\xb8rsel, og nedsatt hukommelse har en viss sammenheng med nedsatt lytteevne. Det finnes en ogs\xc3\xa5 anekdoter om at metoden har gitt dramatiske forbedringer hos autister, men ved forskning under kontrollerte har man ikke klart \xc3\xa5 p\xc3\xa5vise noen slik effekt._NEWLINE_Behandling med tomatis-metoden g\xc3\xa5r ut p\xc3\xa5 \xc3\xa5 lytte til programmer som best\xc3\xa5r av musikk, og det skiftes mellom \xc3\xa5 fremme og hemme lave og h\xc3\xb8ye lydfrekvenser. Behandlingsmetoden ble utviklet p\xc3\xa5 1950-tallet av den franske \xc3\xb8re-, nese-, halslegen Alfred Tomatis (1920\xe2\x80\x932001). _NEWLINE_If\xc3\xb8lge NIFAB foreligger det ikke vitenskapelig basert kunnskap om hvorvidt metoden virker eller ikke.'